**УСТАНОВА ЗА ФИЗИЧКУ КУЛТУРУ**

 **СПОРТСКИ ЦЕНТАР ''ЧАИР'' НИШ**

 IX бригаде бр. 10

 **Ниш**

**ПРЕДЛОГ МЕРА ШТЕДЊЕ ЕНЕРГИЈЕ**

**У 2015 год.**

Децембар 2014

 **ПРЕДЛОГ МЕРА ШТЕДЊЕ ЕНЕРГИЈЕ**

 На основу захтева Управе за омладину и спорт, а у циљу рационализације и могућности спровођења мера штедње енергије у Спортском центру „Чаир“ предлажемо следеће мере штедње:

 **МЕРЕ ЗА ШТЕДЊУ ВОДЕ:**

* Спортски центар је у прошлој и овој години уградио систем за коришћење подземних вода за пуњење свих затворених и отворених базена, као и коришћење те воде за туширање на отвореним базенима --------уштеда за буџет 700.000,00 на месечном нивоу (на годишњем нивоу 8.400.000,00 дин),у летњим месецима се уштеда увећава за 20 – 30 %.
* Инсталиран је и систем за поливање траве на комплексу базена из подземних вода.
* Пројектом реконструкције и санације базена планира се коришћење подземне воде и на тушевима , писоарима и ВЦ- има као и уградња сензора на тушевима и писоарима како би се спречило нерационално трошење воде на затвореним базенима, како у зимским , тако и у летњим месецима ------уштеда би могла бити додатних 200.000 дин. на месечном нивоу, али по извођењу радова који се планирају у 2015. год.
* На осталим објектима планира се замена свих славина ( које нису замењене ) НАУТИЛУС славинама, kao и редовна контрола свих водокотлића, писоара и вентила и благовремена замена ,да би се елиминисало неоправдано цурење воде.

 **МЕРЕ ЗА УШТЕДУ СТРУЈЕ:**

* Бољом организацијоми већом одговорношћу свих запослених у центру за већу пажњу код благовремених искључивања уређаја и расвете који у датом тренутку нису потребни могло би се уштедети до 10 % ел.енергије.
* Рационалним и правовременим укључивањем потрошача (расвета, поједини уређаји који су велики потрошачи) спречило би се постизање максималног оптерећења (центар плаћа струју на максиграфско мерење ), а самим тим би и потрошња и цена коју плаћамо била мања.
* Растерећењем појединих објеката потрошње који нису за тај објекат (рефлектори за стадион су прикључени на халу Чаир) смањила би се потрошња по објектима.
* Ценар је урадио идејно решење алтернативних могућности снабдевања струјом из обновљивих извора енергије као што су соларни панели, топлотне пумпе и др. који би допринели већој ушдеди електичне и топлотне енергије.

 **МЕРЕ ЗА ШТЕДЊУ ТОПЛОТНЕ ЕНЕРГИЈЕ:**

* Мере за штедњу топлотне енергије се пројектом санације и реконструкције затворених базена сагледавају у промени топлотне изолације објекта, која је главни узрок велике потрошње топлотне енергије, као и и реконстукција клима комора (које сада не раде) и санација радијаторског грејања које сада ради са 50 % капацитета. Радови на поменутим санацијама су планирани у 2015. год у зависности од планираних средстава у буџету града.
* Највећа уштеда би се показала ако би се уградили калориметри за мерење потрошње топлотне енегије, јер се сада плаћа по квадратури и то исто целе године. Уградњом калориметра могло би се рационалније и са великим уштедама водити рачуна о потрошњи топлотне енергије
* Плану уштеде енергије могла би допринети и уградња топлотне пумпе за комплекс затворених базена за загревање којом би се омогућило велика уштеда топлотне енергије (до 50 %).

**МЕРЕ ШТЕДЊЕ ЗА УПОТРЕБУ СЛУЖБЕНИХ ВОЗИЛА И ГОРИВА**

Установа већ 2 године примењује драстичне мере штедње на свим нивоима, како иновацијама за уштеду енергије, тако и уштедама у рациналном коришћењу службених возила, а самим тим и у гориву.

Службена возила користе само лица којима се то одобри и само за службене потребе опслуживања објекта који су разуђени по целом граду.

Средства утрошена за набавку горива била су:

-у 2012.години - 1.166.245,53 динара

-у 2013.години - 914.968,61 динара

-до 15.12.2014.године – 673.491,24 динара

 УПРАВНИ ОДБОР

 Слађан Станковић

 ---------------------------------